open-index/open-wikipedia-markdown huggingface dataset:
হাসান মাসুদ

**হাসান মাসুদ** একজন বাংলাদেশি অভিনেতা, পরিচালক,লেখক এবং গায়ক। এছাড়াও তিনি একজন সাবেক সাংবাদিক ও সামরিক কর্মকর্তা।

## প্রাথমিক জীবন ও শিক্ষা
হাসান মাসুদ বরিশালে জন্মগ্রহণ করলেও বেড়ে উঠেছেন ঢাকায়। তার পৈতৃক নিবাস পিরোজপুর জেলার নেছারাবাদ উপজেলার নান্দুহার গ্রামে। তিনি বিএএফ শাহীন কলেজ ঢাকা থেকে এস এস সি এবং সরকারি তিতুমীর কলেজ থেকে এইচ এস সি পাশ করেন। পরে তিনি বাংলাদেশ সামরিক একাডেমিতে (বিএমএ) ক্যাডেট হিসাবে যোগদান করেন। হাসান ছোটবেলা থেকে গান গেয়ে আসছেন এবং তিনি ছায়ানট থেকে নজরুল সঙ্গীত-এর উপর ৫ বছরের একটি কোর্স সম্পন্ন করেন।

## কর্মজীবন
হাসান ১৯৮৫ সালে বাংলাদেশ সেনাবাহিনীতে ক্যাডেট হিসেবে যোগ দেন এবং ১৯৯২ সালে মাত্র ৭ বছরের মাথায় ক্যাপ্টেন পদেই অবসর গ্রহণ করেন। তিনি নিউ নেশন এবং পরবর্তীতে ১৯৯৫ সালে ডেইলি স্টারে ক্রীড়া প্রতিবেদক হিসেবে কাজ করেন। তিনি ফেব্রুয়ারি ২০০৪ থেকে ২০০৮ পর্যন্ত ব্রিটিশ ব্রডকাস্টিং কর্পোরেশনের বাংলা শাখার অধিবেশনের একজন সংবাদদাতা ছিলেন।

মোস্তফা সরয়ার ফারুকীর পরিচালিত ২০০৩ সালের *[[ব্যাচেলর (বাংলাদেশী চলচ্চিত্র)|ব্যাচেলর]]* চলচ্চিত্রের মাধ্যমে চলচ্চিত্র জগতে তার পথচলা শুরু হয়। পরবর্তীতে তিনি *[[মেড ইন বাংলাদেশ]]* চলচ্চিত্র এবং অনেক নাটকে অভিনয় করেন। তার অভিনীত টেলিভিশন নাটকগুলির মধ্যে রয়েছে "হাউস ফুল," "ট্যাক্সি ড্রাইভার," "এফডিসি", "বউ", "খুনসুটি", "গ্রাজুয়েট", "রঙের দুনিয়া", "আমাদের সংসার", "গণি সাহেবের শেষ কিছুদিন" এবং "বাতাশের ঘর" ইত্যাদি।

হাসান ব্যাচেলর চলচ্চিত্রের *আজকে না হয় ভালোবাসো* গানে কণ্ঠ দিয়েছেন। তার প্রথম সঙ্গীত অ্যালবাম *হৃদয়ঘটিত* ২০০৬ সালে ভালোবাসা দিবসে প্রকাশ পায়।

## চলচ্চিত্র
* ব্যাচেলর
* মেড ইন বাংলাদেশ

## ওয়েব ধারাবাহিক

## রচনাবলি
* *[[একজন কনকের কথা]]*
* *[[গুডবাই]]*

## তথ্যসূত্র

## বহিঃসংযোগ
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী নাট্য অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাংলাদেশী চলচ্চিত্র ব্যক্তিত্ব
বিষয়শ্রেণী:বাঙালি মুসলিম
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:২১শ শতাব্দীর বাংলাদেশী গায়ক
বিষয়শ্রেণী:নেছারাবাদ উপজেলার ব্যক্তি
বিষয়শ্রেণী:ঢাকার অভিনেতা
বিষয়শ্রেণী:বাংলাদেশ সেনাবাহিনীর অফিসার
বিষয়শ্রেণী:সরকারি তিতুমীর কলেজের প্রাক্তন শিক্ষার্থী
বিষয়শ্রেণী:বিএএফ শাহীন কলেজ ঢাকার প্রাক্তন শিক্ষার্থী
বিষয়শ্রেণী:বরিশাল বিভাগের অভিনেতা
বিষয়শ্রেণী:পিরোজপুর জেলার সামরিক ব্যক্তি
বিষয়শ্রেণী:২০শ শতাব্দীর বাংলাদেশী সামরিক ব্যক্তি
বিষয়শ্রেণী:বরিশাল বিভাগের সঙ্গীতজ্ঞ
শিশির ভট্টাচার্য্য

**শিশির ভট্টাচার্য্য** (জন্ম: ৯ মার্চ ১৯৬০) বাংলাদেশী চিত্রশিল্পী, শিক্ষাবিদ ও কার্টুনিস্ট। ১৯৮০ সাল থেকেই তার শিল্পকর্মে রাজনৈতিক প্রতিষ্ঠানগুলোর সমালোচনা বিদ্রুপাত্মক শৈলীতে প্রকাশ পেয়ে আসছে। বাংলাদেশের দৈনিক পত্রিকাগুলোতে তার রাজনৈতিক কার্টুনগুলো নিয়মিত প্রকাশিত হয়। তিনি দেশের রাজনৈতিক বিষয়কে কার্টুনের বলিষ্ঠ অথচ সহজ রেখা আর বিদ্রুপের ভঙ্গিতে সাবলীলভাবে জনগণের কাছে উপস্থাপন করার প্রয়াশ চালিয়েছেন।

## শিক্ষাজীবন
শিশির ১৯৮৩ সালে ঢাকা চারুকলা ইনস্টিটিউট থেকে চারুকলার ওপর স্নাতক ডিগ্রী অর্জন করেন। ১৯৮৭ সালে ভারতের এম এস ইউনিভার্সিটি অব বরোদা থেকে চারুকলায় স্নাতকোত্তর ডিগ্রী অর্জন করেন।

## কর্মজীবন
শিশির মূলত একজন কার্টুনিস্ট হিসেবেই বেশি পরিচিত। আশির দশকে ছাত্রাবস্থায় তিনি কার্টুন করতে শুরু করেন। পরবর্তী সময়ে সামরিক সরকারের সময়কালে প্রতিবাদী কার্টুন করেন। নব্বইয়ের দশকে সংবাদপত্রে কার্টুনিস্ট হিসেবে তার প্রকাশ হয়। তার অঙ্কিত রাজনৈতিক কার্টুনগুলো প্রথম আলোসহ বাংলাদেশের জনপ্রিয় সব সংবাদ মাধ্যমে প্রকাশিত হয়। তিনি ঢাকা বিশ্ববিদ্যালয়ের চারুকলা অনুষদে সহযোগী অধ্যাপক হিসেবে কর্মরত আছেন।

## প্রদর্শনী
শিশিরের চিত্রকর্ম নিয়ে সর্বপ্রথম একক প্রদর্শনী হয় ১৯৯৪ সালে চট্টগামে। এরপর তার দ্বিতীয় একক প্রদর্শনী হয় ঢাকায় ২০০০ সালে। তিনি ইংল্যান্ডের ম্যানচেস্টারে ‍আর্ট সাউথ এশিয়ার আওতায় কর্মসূচীর একটি গ্রুপ প্রদর্শনীতে অংশ নেন। তিনি পাকিস্তানের একটি গ্রুপ প্রদর্শনীতে অংশগ্রহণ করেন। ২০০৭ সালে জাপানে শিশিরের একটি এক মাসের দীর্ঘ প্রদর্শনী অনুষ্ঠিত হয়।
## শিল্পকর্ম

## তথ্যসূত্র

বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:বাংলাদেশী কার্টুন শিল্পী
বিষয়শ্রেণী:বাঙালি শিল্পী
বিষয়শ্রেণী:বাংলাদেশী হিন্দু
বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঠাকুরগাঁও জেলার ব্যক্তি
বিষয়শ্রেণী:বাঙালি হিন্দু
বিষয়শ্রেণী:বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী চিত্রশিল্পী
বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
জেসি আইজেনবার্গ

**জেসি অ্যাডাম আইজেনবার্গ** (; জন্ম অক্টোবর ৫, ১৯৮৩) একজন আমেরিকান অভিনেতা এবং নাট্যকর। গেট রিয়াল (১৯৯৯–২০০০) নামক হাস্যকর ধারাবাহিক নাটকে আইজেনবার্গকে টেলিভিশনে প্রথম বারের মতো দেখা যায়। ২০০২ সালে রজার ডজার চলচ্চিত্রে মূল চরিত্রে অভিনয়ের পর বেশ কিছু চলচ্চিত্রে দেখা গিয়েছে, দ্য ইম্পেররস ক্লাব (২০০২), দ্য ভিলেজ (২০০৪), দ্য স্কুইড অ্যান্ড দ্য ওহেল (২০০৫), দ্য লিভিং ওয়েক (২০০৭) এবং দ্য এডুকেশন অফ চার্লিস ব্যাংকস (২০০৭)। ২০০৭ সালে দ্য লিভিং ওয়েক চলচ্চিত্রে মিলস জকুইন চরিত্রের জন্য আইজেনবার্গ ভেইল ফিল্ম ফেস্টিভ্যালে রাইসিং স্টার এওয়ার্ড জেতেন।

২০০৯ সালে আইজেনবার্গ অ্যাডভেঞ্চারল্যান্ড এবং ভৌতিক হাস্যকর জম্বিল্যান্ড চলচ্চিত্রে অভিনয় শুরু করেছিলেন যার জন্য আইজেনবার্গ সমালোচকদের প্রশংসা অর্জন করেন। আইজেনবার্গ ২০১০ সালে দ্য সোশ্যাল নেটওয়ার্ক চলচ্চিত্রে ফেসবুক প্রতিষ্ঠাতা মার্ক জাকারবার্গ চরিত্রে অভিনয় করার জন্য গোল্ডেন গ্লোব পুরস্কার এবং একাডেমি পুরস্কারের জন্য মনোনীত হন। ২০১০ সালে হলি রোলারস চলচ্চিত্রের জন্য স্যানড্যান্স ফিল্ম ফেস্টিভ্যাল গ্র্যান্ড জুরি পুরস্কারের জন্য মনোনীত হন।

## তথ্যসূত্র

## বহিঃসংযোগ

*
*
*

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:নিউ ইয়র্কের অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন শিশু অভিনেতা
বিষয়শ্রেণী:মার্কিন ইহুদি অভিনেতা
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:দ্য নিউ স্কুলের প্রাক্তন শিক্ষার্থী
বিষয়শ্রেণী:ম্যানহাটনের লেখক
বিষয়শ্রেণী:পোল্যান্ডের নাগরিকীকৃত নাগরিক
বিষয়শ্রেণী:আবেশিক অনুকর্ষী ব্যাধিতে আক্রান্ত ব্যক্তি
বিষয়শ্রেণী:পোলীয় চলচ্চিত্র অভিনেতা
বিষয়শ্রেণী:২০শ শতাব্দীর পোলীয় অভিনেতা
বিষয়শ্রেণী:২০শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন নাট্যকার
জিইসি মোড়

**জিইসি মোড়**, চট্টগ্রামের খুলশী থানার অর্ন্তগত প্রধান বাণিজ্যিক এলাকা যা শহরের প্রায় মধ্যে অবস্থিত। এর উত্তরে নগরীরর ২নং গেইট, দক্ষিণে ওয়াসা মোড়, পশ্চিমে খুলশী, এবং পূর্বে মেহেদীবাগ এলাকা পর্যন্ত বিস্তৃত। শহরের বহু ব্যবসা প্রতিষ্ঠানের প্রধান এবং বাণিজ্যিক কার্যালয় এখানে অবস্থিত। জেনারেল ইলেকট্রিক কোম্পানি থেকে জিইসি মোড় নামকরণ হয়েছে।

এখানে অধ্যাপক মোহাম্মদ খালেদ চত্বর নামে একটি চত্বর রয়েছে। নগরীর মুরাদপুর ফ্লাইওভার জিইসি মোড় হয়ে মুরাদপুরের দিকে শেষ হয়েছে।

## চিত্রশালা

File:GEC Circle Chittagong3.JPG
File:GEC Circle (2).JPG
File:GEC circle.JPG


## আরও দেখুন
* চট্টগ্রাম সিটি কর্পোরেশন
* চট্টগ্রাম জেলা
* চট্টগ্রাম বিভাগ

## তথ্যসূত্র

বিষয়শ্রেণী:চট্টগ্রামের স্থান
অহীরা গান

**অহিরা গীত** বা **কপিলা গীত** বা **ডহরউআ গীত** ভারতের ঝাড়খণ্ড রাজ্য এবং পশ্চিমবঙ্গ রাজ্যের পুরুলিয়া জেলার কুড়মি জনজাতির বাঁদনা নামক কৃষিভিত্তিক উৎসবের লোকসঙ্গীত।

## রীতি
বাঁদনা পরবে অহীরা গান গরুদের জাগরণের উদ্দেশ্যে পুরুষকন্ঠে সমবেত কন্ঠে মাদল, ধামসা, ধোল, ঝুমকা ইত্যাদি বাদ্যযন্ত্র সহকারে গাওয়া হয়ে থাকে। রাখাল বা পশুপালক শ্রেণীর এই সকল গায়কদের কুড়মালি ভাষায় ধাঁগড় বলা হয়ে থাকে। কৃষি সহায়ক হিসেবে গোরুদের স্তুতি, গৃহস্থের সমৃদ্ধি কামনা এবং গৃহকর্তার নিকট অর্থ প্রত্যাশাই এই গানের বিষয়বস্তু। ধাঁগড়রা একটি স্তাবক গাওয়ার পর বাদ্যযন্ত্রগুলি বাজানো হয়ে থাকে, আবার বাজনা বন্ধ হলে আবার গাওয়া হয়, এই রীতিতে অহীরা গীত গাওয়া হয়ে থাকে। বিদায়বেলায় তাদের খাদ্য ও অর্থ প্রদান করা হয়ে থাকে। গরু জাগরণের গানগুলি ছাড়াও কথোপকথনমূলক বা প্রশ্নোত্তরমূলক অহীরা গীতের প্রচলনও আছে। এই ধরনের গানে গরুর জীবন প্রণালী ও বৈশিষ্টি প্রশ্নোত্তরের মতন করে ব্যাখ্যা করে করে গাওয়া হয়ে থাকে।

## বৈশিষ্ট্য

## তথ্যসূত্র

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:ঝাড়খণ্ডের সংস্কৃতি
অসুখ (চলচ্চিত্র)

**অসুখ**, ঋতুপর্ণ ঘোষ পরিচালিত ১৯৯৯ সালে মুক্তিপ্রাপ্ত ভারতীয় বাংলা চলচ্চিত্র।

## গল্প
এই চলচ্চিত্রটি তারকা মেয়ে, রোহিণী (দেবশ্রী রায়) এবং তার পিতা সুধাময় (সৌমিত্র চট্টোপাধ্যায়)-এর বিভেদ নিয়ে তৈরি, যিনি অনিচ্ছাকৃতভাবে তার মেয়ের উপার্জনের উপর নির্ভরশীল। রোহিণীর মা (গৌরী ঘোষ), যাকে হঠাৎ করে হাসপাতালে ভর্তি হতে হয়। কেউ জানে না তিনি কোন কারণে অসুস্থ। এই অসুস্থতা রোহিণীর জীবনে বিভিন্ন ঘটনা ঘটায় এবং বাবার সাথে দূরত্ব সৃষ্টি করে।

## পুরস্কার
চলচ্চিত্রটি মিম্বাই আন্তর্জাতিক চলচ্চিত্র পুরস্কার অনুষ্ঠানে আন্তর্জাতিক চলচ্চিত্র সমালোচক ফেডারেশনের (বিশেষ উল্লেখ) পুরস্কার লাভ করে।

## তথ্যসূত্র

## বহিঃসংযোগ
* 

বিষয়শ্রেণী:২০০০-এর চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র
বিষয়শ্রেণী:ঋতুপর্ণ ঘোষ পরিচালিত চলচ্চিত্র
বিষয়শ্রেণী:১৯৯৯-এর ভারতীয় চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:১৯৯৯-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
ফেন্ডার স্ট্রাটোকাস্টার

**ফেন্ডার স্ট্রাটোকাস্টার** () ইলেক্ট্রিক গিটারের একটি মডেল। ১৯৫৪ সালে লিও ফেন্ডার, বিল কারসন, জর্জ ফুলারটন, এবং ফ্রেডি তাভারেজ এটির ডিজাইন করেছিলেন। দি ফেন্ডার মিউজিকাল ইন্সট্রুমেন্ট কর্পোরেশন ১৯৫৪ থেকে বর্তমান পর্যন্ত স্ট্রাটোকাস্টার সিরিজের প্রস্তুতকারক হিসেবে পরিচিত। এটি ডাবল-কাটাওয়ে গিটার। ভারসাম্যের জন্য এর উপরের দিক "হর্ন" আকৃতির। গিবসন লেস পল ও এটি সবচেয়ে বেশি কপিকৃত গিটার সেইপ. "স্ট্রাটোকাস্টার" and "স্ট্র্যাট" এই দুটি ফেন্ডারের ট্রেডমার্ক টার্ম.

স্ট্রাটোকাস্টার অনেক ধরনের গানে ব্যবহার করা হয়েছে। তার মধ্যে কান্ট্রি(ফেন্ডার এই ধরনের গানের জন্য প্লেন করা হয়েছিল), রক, পপ, সোল, রিদম এবং ব্লুজ, ব্লুজ, জ্যাজ, এবং হেভি মেটাল।

## ডিজাইন ডেভেলপমেন্টস
স্ট্রাটোকাস্টার এর মসৃণ(ইংরেজিঃ sleek) গঠন (ফেন্ডার দ্বারা অফিসিয়ালি উল্লেখিত "কম্ফোর্ট কনটোর বডি")টেলেকাস্টার এর অমসৃণ(ইংরেজিঃflat,slab) গঠন থেকে পৃথক করা যায়। স্ট্র্যাটস এর ডাবল কাটাওয়ে ডিজাইনের কারণে গিটার বাদক খুব সহজে নেক এর পজিশনে বাজাতে পারে। 

সাধারণত স্ট্রাটোকাস্টার বাজারে এসেছিল ২-কালার সানবার্স্ট ফিনিস অন এ সলিড, ডিপলি কন্টোরড এশ বডি, ২১-ফ্রেট ১-পিস মেপল নেক সাথে ব্ল্যাক ডট ইনলেইস এবং ক্লুসন টিউনিং হেডস. ১৯৫৬ সাল থেকে ফেন্ডার অলডার বডি দিয়ে সলিড স্ট্রাটোকাস্টার বের করা শুরু করে.

স্ট্রাটোকাস্টার ফিচারস থ্রি সিংগল কয়েল পিকআপস, যার আউটপুট ঠিক করা হয় ৩-ওয়ে সুইচ দ্বারা.

## স্কুইয়ার মডেলস (১৯৮২–বর্তমান)

স্কুইয়ার স্ট্রাটোকাস্টার উৎপাদন এবং বিক্রি করে স্কুইয়ার-এ, মার্ক অফ ফেন্ডার.

একটি স্ট্যান্ডার্ড স্কুইয়ার স্ট্রাটোকাস্টার ইন্দোনেশিয়া অথবা চীন এ বৃহৎ আকারে উৎপাদন করা হয়। এসব তৈরির জন্য,স্কুইয়ার ঐসব দেশে সহজলভ্য কাঠ, যেমন এগাথিস এবং বেজউড ব্যবহার করে থাকে। 
১৯৮২ সালে ফেন্ডার এর অনুমতিক্রমে স্কুইয়ার স্ট্রিং থেকে গিটার উৎপাদন শুরু করে।

## তথ্যসূত্র

## উৎস
*
*Bacon, Tony. *The Fender Electric Guitar Book: A Complete History of Fender Instruments*. 3rd edition. Backbeat Books, 2007. .
*Wheeler, Tom. *The Stratocaster Chronicles: Celebrating 50 Years of the Fender Strat*. Hal Leonard, 2004. .
* U.S. Patent No. 2,741,146 (Tremolo device for stringed instruments; Stratocaster Tremolo system)
* U.S. Patent No. 2,960,900 (Utility patent for offset body styled guitars (Fender Jaguar/Jazzmaster))
* U.S. Patent No. D186826 (Design Patent for Fender Jazzmaster)

## বহিঃসংযোগ

*অফিশিয়াল ওয়েবসাইট

স্ট্রাটোকাস্টার
বিষয়শ্রেণী:1954 introductions
গ্যাসপারে গোরেসিও

থাম্ব|Gaspare Gorresio
**গ্যাসপারে গোরেসিও** (১৮০৮-১৮৯১) একজন ইতালীয় প্রাচ্যবিদ ও তিব্বতবিদ ছিলেন। তিনি মূল সংস্কৃত রামায়ণ সুষ্ঠু সম্পাদনা ও প্রকাশ করে বিশেষ খ্যাতি লাভ করেছেন। দীর্ঘ ২৪ বছরেরও (১৮৪৩-১৮৬৭) বেশি সময় ধরে অক্লান্ত পরিশ্রম ক'রে পারি থেকে তিনি ১২টি খণ্ডে সম্পাদনা কার্য শেষ করেন। উল্লেখ্য গোরেসিওর মাতৃভাষা ইতালিয় হওয়ায় গ্রন্থটির ভূমিকা ও টীকা-টিপ্পনীর ভাষাও ছিল ইতালিয়। গ্রন্থটি মূলতঃ তিনটি পর্যায়ে বিন্যস্ত ছিল, প্রথম কয়েকটি খণ্ডে ছিল মূল সংস্কৃত রামায়ণ, পরের পর্যায়ে ছিল ইতালিয় ভাষায় এর অনুবাদ ও বিভিন্ন ব্যাখ্যা বিশ্লেষণ আর অন্তিম পর্যায়ে ছিল লেখকের  নিজস্ব দৃষ্টিভঙ্গিতে  মূল রামায়ণের সাহিত্য সমালোচনা । এটি ছিল ইউরোপে ভারতীয় মহাকাব্য রামায়ণের প্রথম সম্পাদনা। গোরেসিও বহু বিদ্বদসভার সভ্য ছিলেন । তিনি ফ্রান্সের রাজকীয় ইন্সটিউটের কোরেস্পন্ডিং মেম্বার নির্বাচিত হয়েছিলেন। গোরেসিওর জীবিতকালে রামায়ণের আর একটি সংস্করণ হয়েছিল । এই দ্বিতীয় সংস্করণের শেষ খণ্ড উত্তরকাণ্ড ১৮৬৭ সালে পারি থেকে ছাপা হয়েছিল ।

## প্রাথমিক জীবন
১৮০৭ খ্রিষ্টাব্দের ১৮ই জানুয়ারি উত্তর ইতালির বাগনাস্কোতে গোরেসিওর জন্ম। তার বাবা ছিলেন জিওভানি বাপ্তিস্তা গোরেসিও, মা ক্লোতিলদে দেয়ালবের্তি। মন্দভি'র ডায়াসেসন সেমিনারিতে পাঠ সমাপ্ত করে তিনি  তুরিন বিশ্ববিদ্যালয়ের অধ্যাপক আমেদিও পাইরনের তত্ত্বাবধানে  ভাষাতত্ত্ব বিষয়ে গভীর জ্ঞান লাভ করেন। অতঃপর তিনি জেনোয়া নিবাসী শিক্ষাবিদ মারক্যুইস আন্তনিও -এর বদান্যতায় অষ্ট্রিয়ার ভিয়েনাতে ধ্রুপদী ভাষাতত্ত্বর উপর গবেষণা করেন। ১৮৩২ খ্রিষ্টাব্দে তিনি তুরিন ফিরে এসে সামরিক শিক্ষালয়ের ইতিহাস বিষয়ের লেকচারার নিযুক্ত হন। ১৮৩৭ খ্রিষ্টাব্দে তিনি আরও দুই সহযোগীর সাথে বিজ্ঞান ও সাহিত্য বিষয়ক পত্রিকা *সাব আলপাইন* 'এর প্রতিষ্ঠা করেন । এই বছরেই তিনি পারি গমন করেন এবং সেখানে তিনি অধ্যাপক ইউজিন ব্যুর্নুফ'এর তত্ত্বাবধানে সংস্কৃত ভাষাচর্চায় গভীরভাবে মনোনিবেশ করেন । এই সময় তিনি সংস্কৃত রামায়ণের সঙ্গে পরিচিত হন এবং অধ্যাপক ইউজিন ব্যুর্নুফ'এর অনুপ্রেরণায় ইতালিয় ভাষায় সংস্কৃত রামায়ণ অনুবাদের প্রকৃত কাজটি শুরু করেন। এখানে তিনি ফরাসি ভাষা-সংস্কৃতির সঙ্গে একাত্ম হয়ে এখানকার মানুষদের নিকট আত্মীয় হয়ে ওঠেন। বিখ্যাত চিনাবিদ স্তানিসলাস জুলিয়েন'এর সংস্পর্শে  এসে তিনি চিনাভাষাতেও ব্যুৎপত্তি অর্জন করেছিলেন।

## অনুবাদের অনুপ্রেরণা
বিখ্যাত ফরাসি সংস্কৃত ভাষাবিদ ইউজিন ব্যুর্নুফের অনুপ্রেরণায় গোরেসিও  সংস্কৃত রামায়ণের ইতালীয় অনুবাদের মত  দুরূহ ও দুঃসাধ্য কাজে ঝাঁপিয়ে পড়েন। আর এই মহান কাজে ইতালির রাজা আলবেয়ার সর্বোতভাবে গোরেসিও-কে আর্থিক সাহায্য জুগিয়ে তাকে পৃষ্ঠপোষকতা করেন ও  উৎসাহ জোগান।

## শেষ জীবন
১৮৫৯ খ্রিষ্টাব্দে গোরেসিও তুরিন জাতীয় বিশ্ববিদ্যালয় গ্রন্থাগারের ডিরেক্টর নিযুক্ত হন; সেই সঙ্গে  তুরিনের বিজ্ঞান আকাদেমিরও স্থায়ী সম্পাদকের কাজে যোগ দেন। তাকে লন্ডনের রয়্যাল এশিয়াটিক সোসাইটির ফেলোশিপ প্রদান করা হয়।  বহু সম্মানে সম্মানিত এই জ্ঞানতপস্বী ১৮৯১ খ্রিষ্টাব্দের ২০ মে  ইতালির তুরিন শহরে শেষনিঃশ্বাস ত্যাগ করেন।

## পুরস্কার ও সম্মান

### ইতালিয়
* Civil Order of Savoy
* Order of the Crown of Italy
* Order of Saints Maurice and Lazarus

### বিদেশি
* Order of Guadalupe, Mexico
* Order of the Rose, Brazil
* Legion of Honour, France

## তথ্যসূত্র


## আরো পড়ুন
*  
*  
*  
* 
* 
*  
*  
*  
*  
* 
*  

বিষয়শ্রেণী:ইতালীয় ভারতবিদ
বিষয়শ্রেণী:১৮০৮-এ জন্ম
বিষয়শ্রেণী:১৮৯১-এ মৃত্যু
পান্থপথ

বাংলাদেশের রাজধানী ঢাকার কাওরান বাজার এলাকার পূর্ব-পশ্চিমে অবস্থিত **পান্থপথ** খুবই গুরুত্বপূর্ণ একটি সড়ক। এটি টঙ্গী ডাইভারশন রোড, ময়মনসিংহ রোড (এখন ওল্ড এয়ারপোর্ট রোড) এবং মিরপুর রোড কে সংযুক্ত করেছে। এখানেই দক্ষিণ এশিয়ার সর্ববৃহত্তম শপিংমল বসুন্ধরা সিটি অবস্থিত। এছাড়াও রয়েছে স্কয়ার হাসপাতাল, সামরিতা হাসপাতাল, ইউনিক ট্রেইড সেন্টার  ইত্যাদি। গ্রীন রোড এই রাস্তার মাঝামাঝি উত্তর থেকে দক্ষিণ দিকে ছেদ করে গেছে। ১৯৮৪ সালের শেষের দিকে এই পূর্ব-পশ্চিমের রাস্তাটি নির্মিত হয়। রাস্তাটির নির্মাণ কাজ শেষ হয়েছিল ১৯৮৯ সালে। বাংলাদেশ চলচ্চিত্র উন্নয়ন কর্পোরেশন এবং প্যান প্যাসিফিক সোনারগাঁও এই রাস্তার পূর্ব পাশে অবস্থিত।

## তথ্যসূত্র

বিষয়শ্রেণী:ঢাকার রাস্তা
বিষয়শ্রেণী:ঢাকার পরিবহন
বিষয়শ্রেণী:ঢাকার পাড়া
আগরপাড়া মহাজাতি বিদ্যাপীঠ

**আগরপাড়া মহাজাতি বিদ্যাপীঠ** ভারতের পশ্চিমবঙ্গ রাজ্যের কলকাতার উপকন্ঠে অবস্থিত একটি উচ্চ মাধ্যমিক বিদ্যালয়। ১৯৫০ সালের ১২ই জানুয়ারি বিদ্যালয়টি প্রতিষ্ঠিত হয়। এই বিদ্যালয়টি অধুনা সরকারি সাহায্যপ্রাপ্ত ও সরকার অনুমোদিত।

## শিক্ষাক্রম
উচ্চ মাধ্যমিক বিভাগে বিজ্ঞান, বাণিজ্য ও কলা তিনটি শাখায় প্রায় সকল প্রচলিত বিষয় পড়ানো হয়। সঙ্গীত, শারীর শিক্ষা, কম্পিউটার সায়েন্স ও কম্পিউটার এপ্লিকেশন এবং পরিসংখ্যাতত্বের মত আধুনিক বিষয়গুলি এই বিদ্যালয়ের উচ্চ মাধ্যমিক বিভাগের বিশেষ আকর্ষণ। পঞ্চম থেকে দ্বাদশ শ্রেণি পর্যন্ত মোট শিক্ষার্থী সংখ্যা ১১০০ এর অধিক। দশম শ্রেণি পর্যন্ত শুধু বালকদের জন্য এবং উচ্চ মাধ্যমিক বিভাগে বালক-বালিকা উভয়ের জন্য পাঠ দানের ব্যবস্থা আছে।

## তথ্যসূত্র

বিষয়শ্রেণী:ভারতের বিদ্যালয়
বিষয়শ্রেণী:১৯৫০-এ প্রতিষ্ঠিত
সওয়াব

**সওয়াব** (আরবি: ثواب) একটি আরবি শব্দ, যার অর্থ "পুরস্কার"। ইসলাম ধর্ম অনুযায়ী, *সওয়াব* বলতে ভাল কাজ এবং আল্লাহ্‌র প্রতি ভক্তির প্রতিদান স্বরূপ আধ্যাত্মিক পুরস্কারকে বোঝায়।

## আরও দেখুন
* ইসলামের দৃষ্টিতে পুণ্য
## তথ্যসূত্র

বিষয়শ্রেণী:ফিকহ
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:কুরআন
বিষয়শ্রেণী:ইসলামি আইনের পরিভাষা
বিজন কুমার চৌধুরী

**বিজন কুমার চৌধুরী** (১৯৩৯-২০১৪) পূর্ব পাকিস্তান ও বাংলাদেশের একজন বিশিষ্ট তবলা বাদক ছিলেন।

## জন্ম
বিজন কুমার চৌধুরীর জন্ম ১৯৩৯ সালের ৪ঠা নভেম্বর ব্রিটিশ ভারতের ব্রাহ্মণবাড়িয়ায়। তার মাতামহ বীরেন্দ্র বন্দ্যোপাধ্যায় একজন স্বীকৃত তবলাবাদক ছিলেন। তার মাতা পারুলবালা দেবী একজন এস্রাজবাদক এবং পিতা সমরেন্দ্র নাথ চৌধুরী একজন সঙ্গীতশিল্পী ও নাট্যাভিনেতা ছিলেন।

## পেশা ও অবদান
বিজন কুমার চৌধুরী তবলা শিল্পী পণ্ডিত শিব শঙ্কর মিত্রের কাছে বেশ কয়েক বছর তবলা শিখেন। লক্ষ্মৌ থেকে ঢাকায় এসে ১৯৬১ সালে বুলবুল একাডেমীতে নৃত্যের ক্লাসে সংগীতকার হিসেবে চাকরি নেন। সেখানে থাকা অবস্থায় এইচ.এম. ভি. ও বিভিন্ন ছায়াছবিতে তবলা বাদক হিসেবে অংশগ্রহণ করেন। বুলবুল একাডেমীর চাকরি ছেড়ে দিয়ে ১৯৬৩ সালে পূর্বপাকিস্তানের বেতারে  নিজস্ব শিল্পী হিসেবে যোগদান করেন। ১৯৯৮ সালে তিনি বাংলাদেশ বেতার চট্টগ্রাম কেন্দ্র থেকে অবসর গ্রহণ করেন। তারপরেও নৈমিত্তিক শিল্পী হিসাবে তিনি সেখানে চার পাঁচ বছর সেখানে নিয়োগ প্রাপ্ত হন।

## মৃত্যু
২০১৪ খ্রিষ্টাব্দের ১৯শে সেপ্টেম্বর একটি অনুষ্ঠানে তবলা বাজাতে বাজাতে অসুস্থ হয়ে পড়লে তাকে হাসপাতালে ভর্তি করার পর তার মৃত্যু ঘটে।

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:বাংলাদেশী তবলা বাদক
বিষয়শ্রেণী:পূর্ব পাকিস্তানি তবলা বাদক
সফটওয়্যার বিষয়শ্রেণীর তালিকা

থাম্ব|চিত্রটি সফ্টওয়্যার বিভাগগুলির মধ্যে সম্পর্ক দেখাচ্ছে
কম্পিউটার সফটওয়্যারকে তাদের কার্যপ্রণালী, প্রকারভেদ অথবা আওতা ইত্যাদির উপর ভাগ করা হয়। তিনভাগে এগুলোকে ভাগ করা যায়:
*এ্যাপ্লিকেশন সফটওয়্যার: যেগুলো ব্যবহারকারিরা তাদের কাজ করতে ব্যবহার করে তাদেরকে সাধারণভাবে এই ভাগে ফেলা যায়। যেমন: অফিস প্রোগ্রাম, ওয়ার্ড প্রসেসর, স্প্রেডশীট, ইত্যাদি
*সিস্টেম সফটওয়্যার: কম্পিউটার প্রোগ্রাম যা কম্পিউটার চালাতে এবং শুরু করতে প্রয়োজন হয় সেগুলোকে সাধারণভাবে সিস্টেম সফটওয়্যার বলে যেমন: অপারেটিং সিস্টেম, ডিভাইস ড্রাইভার, ডেস্কটপ এনভায়রনমেন্ট, ইত্যাদি
*প্রোগ্রামিং হাতিয়ার: যেগুলো দ্বারা এসেম্বলার, কম্পাইলার, লিঙ্কার, ইত্যাদির কাজ করা হয় সেগুলোকে এই ভাগে রাখা হয়। এগুলো দিয়ে প্রোগ্রাম তৈরী করা হয় এবং তা পরে কম্পিউটারেই চালানো হয়। 
নিচের তালিকগুলো দেখার জন্য, *তীর চিহ্নতে ক্লিক করুন*.

## এ্যাপ্লিকেশন সফটওয়্যার
এ্যাপ্লিকেশন সফটওয়্যার

## সিস্টেম সফটওয়্যার
সিস্টেম সফটওয়্যার

## উন্নয়ন সফটওয়্যার
কম্পিউটার প্রোগ্রামিং হাতিয়ার

## তথ্যসূত্র

বিষয়শ্রেণী
*
উৎসব (২০০০-এর চলচ্চিত্র)

**উৎসব** হলো ২০০০ সালের ঋতুপর্ণ ঘোষ পরিচালিত ভারতীয় বাংলা নাট্য চলচ্চিত্র। কাহিনী, চিত্রনাট্য ও সংলাপ লেখার সাথে পরিচালনা করেছেন ঋতুপর্ণ ঘোষ। প্রধান চরিত্রে অভিনয় করেছেন প্রসেনজিৎ চট্টোপাধ্যায়, মমতা শঙ্কর ও ঋতুপর্ণা সেনগুপ্ত। ছবিটি দুর্গাপূজার উৎসব উপলক্ষে পরিবার এবং আত্মীয় স্বজনের মধ্যে যে বিভিন্ন আবেগপ্রবণ স্রোত বয়ে যায়, তার উপর আলোকপাত করে। এই চলচ্চিত্রের জন্য পরিচালক ২০০০ সালে শ্রেষ্ঠ পরিচলকের জন্য জাতীয় চলচ্চিত্র পুরস্কার পান।

## কাহিনী
এই চলচ্চিত্রটি পশ্চিমবঙ্গের সবচেয়ে বড় উৎসব দুর্গাপূজার পটভূমিতে চিত্রিত হয়েছে । গল্পটি একটি সংস্কৃতিবান বাঙালি পরিবারের, যারা দুর্গাপূজা উপলক্ষে তাদের জন্মস্থানে একত্রিত হয়েছিল। ভাগবতীর চার সন্তান রয়েছে: দুই ছেলে অসিত এবং নিশীথ এবং দুই মেয়ে পারুল এবং কেয়া। উৎসবের সময় এবং সকল সন্তানই মূল বাড়িতে উদযাপন করতে এসেছে। এদিকে, শিশির, একজন আত্মীয় যিনি একজন বড় রিয়েল এস্টেট এজেন্ট, বাড়িটি কিনতে আগ্রহী। পরিবারের বেশিরভাগ সদস্যই বাড়িটি বিক্রি করতে চান। পুরানো এবং ঐতিহ্যবাহী বাড়িটি সবার আগ্রহের জায়গা নয় এবং তাদের ব্যক্তিগত সমস্যাগুলি অর্থ দিয়ে সমাধান করতে হয়। বোনদের কেউই পারিবারিক পুনর্মিলনের জন্য অপেক্ষা করছে না কারণ তারা সকলেই তাদের নিজস্ব সমস্যা নিয়ে বেশি চিন্তিত।

## অভিনয়শিল্পী
* ভগবতীর চরিত্রে মাধবী মুখোপাধ্যায় ।
* ভগবতীর বড় ছেলে অসিতের চরিত্রে প্রদীপ মুখোপাধ্যায় ।
* অসিতের স্ত্রী বনানী চরিত্রে অলোকানন্দ রায় ।
* অসিতের মেয়ে শম্পার চরিত্রে অর্পিতা পাল ।
* ভগবতীর ছোট ছেলে নিশীথের চরিত্রে বোধিসত্ত্ব মজুমদার ।
* অনুরাধা রায় (অভিনেত্রী) নিশীথের স্ত্রী মনিকার চরিত্রে।
* নিশীথের ছেলে বুম্বা চরিত্রে ভিনিত রঞ্জন মৈত্র ।
* পারুল চরিত্রে মমতা শঙ্কর, ভগবতীর বড় মেয়ে।
* পারুলের ছেলে জয়ের চরিত্রে রাতুল শঙ্কর ।
* ভগবতীর ছোট মেয়ে কেয়া চরিত্রে ঋতুপর্ণা সেনগুপ্ত ।
* কেয়ার স্বামী অরুণের চরিত্রে প্রসেনজিৎ চট্টোপাধ্যায় ।
* শিশির চরিত্রে দীপঙ্কর দে ।

## পুরস্কার
**[[জাতীয় চলচ্চিত্র পুরস্কার (ভারত)|জাতীয় চলচ্চিত্র পুরস্কার ( ভারত )]]**

* **জিতেছেন** - গোল্ডেন লোটাস অ্যাওয়ার্ড - সেরা পরিচালক - ঋতুপর্ণ ঘোষ

## তথ্যসূত্র

## বহিঃসংযোগ
* 

বিষয়শ্রেণী:২০০০-এর চলচ্চিত্র
বিষয়শ্রেণী:২০০০-এর ভারতীয় চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:ঋতুপর্ণ ঘোষ পরিচালিত চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বাতিল

**বাতিল** (আরবি: باطل) একটি আরবি শব্দ যার অর্থ মিথ্যা,অলীক বা অসত্য, এছাড়াও শরিয়া অনুযায়ী বাতিল করা কোন অবৈধ কাজ বা চুক্তি বোঝাতে এই শব্দ ব্যবহার করা হয়।

আইন অনুযায়ী, বাতিলের বিপরীত হলো *[[সহীহ]]*।

## তথ্যসূত্র

বিষয়শ্রেণী:ফিকহ
বিষয়শ্রেণী:ইসলামি পরিভাষা
বিষয়শ্রেণী:ইসলামি আইনের পরিভাষা
বিষয়শ্রেণী:শরিয়াহ-তে আরবি শব্দ ও বাক্যাংশ
অশান্ত ডিমেল

**অশান্ত লাকদাসা ফ্রান্সিল ডি মেল** (; জন্ম: ৯ মে, ১৯৫৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও দল নির্বাচক। শ্রীলঙ্কা ক্রিকেট দলে তিনি মূলতঃ মিডিয়াম-ফাস্ট বোলারের দায়িত্ব পালন করেন।

১৯৮০-এর দশকে স্বল্প কয়েকজন বোলারের অন্যতম হিসেবে মিডিয়াম পেসের বাইরে বোলিংয়ে সক্ষম ছিলেন **অশান্ত ডিমেল**। এছাড়াও তিনি বলকে সুইং আউট করানোয় দক্ষ ছিলেন। বর্তমানে তিনি শ্রীলঙ্কার জাতীয় দলে নির্বাচকের ভূমিকায় অবতীর্ণ হয়েছেন।

কলম্বোর ইসিপাথানা কলেজে অধ্যয়ন করেন তিনি। তারপর তিনি কলম্বোর রয়্যাল কলেজে স্থানান্তরিত হন।

## খেলোয়াড়ী জীবন
শ্রীলঙ্কার টেস্ট ক্রিকেটের ইতিহাসের প্রথম বোলিং করেছিলেন তিনি। ১৯৮০-এর দশকে শ্রীলঙ্কার স্বল্প কয়েকজন মিডিয়াম পেস বোলারদের মধ্যে অন্যতম ছিলেন তিনি। এছাড়াও তিনি বলকে সুইং আউট করার ক্ষমতা রাখতেন।

ভারতীয় উপমহাদেশের বাইরে তিনি একটিমাত্র টেস্টে অংশগ্রহণ করেন। সুইং বোলারের উপযোগিতা না থাকায় তার টেস্টে বোলিং গড় বেশ উচ্চ পর্যায়ের ছিল। ব্যাট হাতে তিনি তেমন সফলতা দেখাতে পারেননি। তিনবার তিনি শূন্য রানে আউট হন।

১৯৮৫ সালে ভারতের বিপক্ষে অনুষ্ঠিত টেস্টে ৬৪ রানে ৫ উইকেট পান। প্রথম ইনিংসে ১২৯ রানে এগিয়ে থেকেও দ্বিতীয় ইনিংসে কোন উইকেট সংগ্রহ করতে পারেননি। এরফলে টেস্টটি ড্রয়ে পরিণত হয়।

## ক্রিকেট বিশ্বকাপ, ১৯৮৩
ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে তিনি দূর্দান্ত বোলিং প্রদর্শন করেন। ঐ প্রতিযোগিতায় তিনি তার খেলোয়াড়ী জীবনের একদিনের আন্তর্জাতিকের দুইবার পাঁচ-উইকেট লাভ করেন। হেডিংলিতে পাকিস্তানের বিপক্ষে ৩৯ রানে ৫ উইকেট পেলেও তার দল পাকিস্তানের লক্ষমাত্রাকে অতিক্রম করতে পারেনি। শেষ ১০ বলে মাত্র ১২ রানের প্রয়োজন ছিল। দুইদিন পর ডার্বির কাউন্টি গ্রাউন্ডে নিউজিল্যান্ডের বিপক্ষে ৩২ রানে ৫ উইকেট পান্ এরফলে তার দল ৩ উইকেট হাতে রেখে লক্ষ্যমাত্রা অতিক্রম করে ও প্রতিযোগিতায় একমাত্র জয়ের সন্ধান পায়। ভারতের রজার বিনি’র পর ১৭ উইকেট নিয়ে তিনি দ্বিতীয় সর্বোচ্চ উইকেট শিকারী হন। বেশ কয়েকবছর পর প্রকাশিত হয় যে, রুমেশ রত্নায়েকেকে ইংল্যান্ডের বিপক্ষে উইকেট প্রাপ্তির কথা উল্লেখ করা হয় যা তখন স্কোরকার্ডে প্রদর্শিত হয়নি।

## অবসর
১৯৮৭ সালে হাঁটুর আঘাতপ্রাপ্তির কারণে তার খেলোয়াড়ী জীবনের সমাপ্তি ঘটে ও অবসর নেন। মে, ২০০৪ সালে শ্রীলঙ্কা দলের প্রধান নির্বাচক মনোনীত হন যা একবছর পর্যন্ত স্থায়ী ছিল। পদত্যাগের একমাস পর ক্রীড়ামন্ত্রী জীবন কুমারানাতুঙ্গা তাকে পুনরায় একবছরের জন্য এ দায়িত্বে বহাল রাখে।

কমনওয়েলথ গেমসে কন্ট্রাক্ট ব্রিজ খেলায়ও তিনি অংশগ্রহণ করেন।

শ্রীলঙ্কা ক্রিকেটের (এসএলসি) নির্বাচক কমিটির সভাপতির দায়িত্ব পালন করেন। এ কমিটি খেলোয়াড় নির্বাচন ও সফর আয়োজনের সাথে জড়িত। এছাড়াও তিনি রাষ্ট্র নিয়ন্ত্রণাধীন সিলন পেট্রোলিয়াম কর্পোরেশনের সভাপতি ছিলেন।

## তথ্যসূত্র

## আরও দেখুন
* ডন অনুরাসিরি
* রুমেশ রত্নায়েকে
* শ্রীলঙ্কা জাতীয় ক্রিকেট দল
* ১৯৮১-৮২ ইংল্যান্ড ক্রিকেট দলের শ্রীলঙ্কা সফর

## বহিঃসংযোগ
* 
* 

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী
বিষয়শ্রেণী:কলম্বো থেকে আগত ক্রিকেটার
জন্ম নিবন্ধন

থাম্ব|Birth certificate
জন্মের পর সরকারি খাতায় প্রথম নাম লেখানোই **জন্ম নিবন্ধন**। একটি শিশুর জন্ম নিজ দেশকে, বিশ্বকে আইনগতভাবে জানান দেয়ার একমাত্র পথ জন্মের পর জন্মনিবন্ধন করা। নবজাতকের একটি নাম ও একটি জাতীয়তা নিশ্চিত করতে এটি হচ্ছে প্রথম আইনগত  ধাপ। জন্ম নিবন্ধন প্রতিটি শিশুসহ বয়স্কদেরও একটি অধিকার। এটি নাগরিক অধিকারের পর্যায়ে পড়ে। পৃথিবীতে একটি শিশু জন্মানোর পর রাষ্ট্র থেকে প্রথম যে স্বীকৃতি সে পায় সেটি হলো জন্ম নিবন্ধন। দেশের অন্যান্য নাগরিকের সাথে সে সমান অধিকারে এক কাতারে সামিল হয় এই জন্ম নিবন্ধনের মাধ্যমে। প্রথম জন্ম নিবন্ধনের অধিকার জাতিসংঘের শিশু সনদে ()  স্পষ্ট উল্লেখ আছে। জন্ম নিবন্ধনের মধ্যদিয়ে একটি শিশু একটি নাম লাভ করে যা সারাজীবন তাকে একটি পরিচিতি দেয়। *জন্ম নিবন্ধনের* মাধ্যমে একটি শিশু প্রথম নাগরিকত্বও লাভ করে। জন্মসনদ অত্যাবশ্যকীয় করার লক্ষ্যে সরকার নতুন করে জন্ম ও মৃত্যুনিবন্ধন আইন ২০০৪ প্রণয়ন করে। জাতীয় পরিকল্পনা প্রণয়ন, সুশাসন প্রতিষ্ঠা, শিশু অধিকার সংরক্ষণ নিশ্চিত করতে আইনটি ৩ জুলাই ২০০৬ থেকে কার্যকর করা হয়েছে। জন্ম নিবন্ধন আইনে বলা হয়েছে, বয়স, জাতি-গোষ্ঠি, ধর্ম-কিংবা জাতীয়তা নির্বিশেষে বাংলাদেশে জন্ম গ্রহণকারী প্রত্যেকটি মানুষের জন্য জন্ম নিবন্ধন করা বাধ্যতামূলক। জন্মনিবন্ধন প্রক্রিয়া শেষে জন্মনিবন্ধন কর্তৃপক্ষ নিবন্ধনকারীকে একটি সার্টিফিকেট দেবেন। ডিজিটাল বাংলাদেশ গড়ার পদক্ষেপ হিসেবে ২০১০ সাল থেকে অনলাইন জন্ম নিবন্ধন কার্যক্রম শুরু হয়। বর্তমানে ১২ টি সিটি কর্পোরেশনের ১২৪ টি আঞ্চলিক অফিস, ৩২৯ টি পৌরসভা, ৪৫৭৩ টি ইউনিয়ন পরিষদ, ১৫ টি ক্যান্টনমেন্ট বোর্ড, ৪৪ টি দেশে অবস্থিত বাংলাদেশের ৫৫ টি দূতাবাস/মিশনসহ মোট ৫১০৭ টি নিবন্ধক অফিসে এর কার্যক্রম চলিতেছে।  ২০১৩ সাল পর্যন্ত প্রায় শতভাগ মানুষ জন্ম নিবন্ধনের আওতায় এসেছে।

## তথ্যসূত্র

বিষয়শ্রেণী:পরিচয়পত্র
বিষয়শ্রেণী:গুরুত্বপূর্ণ পরিসংখ্যান (সরকারি রেকর্ড)
বিষয়শ্রেণী:জন্ম নিবন্ধন
বিষয়শ্রেণী:অপরিহার্য পরিসংখ্যান (সরকারি দলিল)
হনুমান চালিশা

**হনুমান চালিশা** হল রামায়ণের অন্যতম মুখ্য ব্যক্তিত্ব হনুমানের প্রতি নিবেদিত অওধী ভাষায় লিখিত একটি জনপ্রিয় ভক্তিমূলক চালিশা অর্থাৎ চল্লিশটি চৌপাই নিয়ে রচিত কবিতা। জনপ্রিয় মত হল এটি রচনা করেন রামচরিতমানস রচয়িতা কবি তুলসীদাস, সাম্ভাব্য রচনাকাল ১৫৭৫ খ্রীষ্টাব্দ। চল্লিশটির মধ্যে শেষ চৌপাইটিতে তুলসিদাসের উল্লেখ সেই মতকেই সমর্থন করে। তবে ভিন্ন মতে এটি অনেক পরের রচনা। যদিও অবধী হিন্দির একটি উপভাষা মাত্র, কিন্তু শুধুমাত্র হিন্দিভাষীদের মধ্যেই নয় ভারতের অনেক অঞ্চলেরই লোক যারা হিন্দী বোঝেনা তাদের মধ্যেও প্রেরণাত্মক মন্ত্র বা স্তোত্র বা গান হিসাবে এটি লোকপ্রিয়। দক্ষিণপূর্ব এশিয়ার অনেক দেশেই রামায়ণের বহু চরিত্র এখোনো জনপ্রিয় এবং তাদের মধ্যেও হনুমান চালিশার ব্যবহারের উদাহরণ আছে। চ্যালিসিসের বিবরণে হনুমান তার জ্ঞানের ভিত্তিতে, রামের প্রতি শ্রদ্ধা এবং শূন্য অর্থে ব্যক্তি।

ভারতে  হনুমানের মন্দিরের সংখ্যা অন্যতম সর্বোচ্চ এবং হনুমান চালিশা জপ অন্যতম জনপ্রিয় হিন্দু লোকাচার।

## মূলপাঠ
### দোহা

*শ্রীগুরুর চরণরুপ কমলের পরাগের দ্বারা নিজের মনরূপ দর্পণ পরিষ্কার করে, রঘুবর শ্রীরামচন্দ্রের বিমল যশ বর্ণনা করতে প্রবৃত্তি হচ্ছি, শ্রীরামের এই কীর্তিগাথা ধর্ম, অর্থ, কাম, এবং মোক্ষ - এই চতুর্বিধ পুরুষার্থই প্রদান করে।*

*কিন্তু আমি যে নিতান্তই নির্বোধ (সুতরাং এই কর্মে অক্ষম) তা বুঝে, পবননন্দন হনুমানকে স্মরণ করছি, কৃপা করে আমায় সেই ক্ষমতা, বুদ্ধি এবং বিদ্যা দান করুন, আমার সর্বপ্রকার ক্লেশ এবং তজ্জনিত বিকারসমূহ হরণ করুন।*

 চোপাঈ(মূল চালীসা)

*হে হনুমান, জ্ঞান ও গুণের সাগর , আপনার জয় হোক। আপনি কপি ([[বানর]]) শ্রেষ্ঠ ত্রিভুবনেই ([[পাতাল]], [[মর্ত্য]] (পৃথিবী) এবং [[স্বর্গ (হিন্দুধর্ম|স্বর্গ]]) প্রসিদ্ধ আপনার নাম।*

*আপনি শ্রীরামের দূত অতুলনীয় আপনার বল ও তেজ। আপনি অঞ্জনির পুত্র এবং পবন-পুত্র নামেও পরিচিত।*

*আপনি মহান বীর, মহাবিক্রমশালী।
বজরঙ্গবলী আপনি কুমতির নিবারণকর্তা শুভবুদ্ধির সঙ্গী(অর্থাৎ শুভ বুদ্ধি প্রদানকারী)।*

*স্বর্ণবর্ণ দেহে শোভন বেশে কর্ণে কুণ্ডল(কানের দুল)।
কুঞ্চিত কেশের শোভায় দর্শনীয় আপনার রূপ।*

*আপনার হস্তে বজ্র ধ্বজা বিরাজিত, স্কন্ধে(কাঁধ) মুঞ্জাতৃণ নির্মিত উপবীত শোভমান।*

*মহাদেবের অংশ জাত আপনি, বানর শ্রেষ্ঠ কেশরী আপনার পিতা তেজ এবং প্রতাপে আপনি সর্বজগতে পূজনীয়।*

*সর্বপ্রকার বিদ্যা ও সকল গুণে ভূষিত আপনি উদ্দেশ্যসাধনে অতিশয় দক্ষ ও চতুর, বিশেষতঃ শ্রীরামের কার্যসম্পাদনে আপনি সর্বদা তৎপর।*

*প্রভু রামচন্দ্রের চরিতকথার রসগ্রাহী শ্রোতা আপনি, আপনার হৃদয়ে শ্রীরাম, লক্ষ্মণ এবং সীতার নিত্য বসতি।*

*আপনি ক্ষুদ্র দেহ ধারণ করে সীতাদেবীকে দেখা দিয়েছিলেন, আপনি লঙ্কা দহনের সময় বিকট রূপ ধারণ করেছিলেন।*

*রাক্ষসদের সংহারকালে আপনার রূপ অতি ভয়ঙ্কর, শ্রীরামচন্দ্রের কার্যোদ্ধারের জন্য আপনি বিভিন্ন সময় বিভিন্ন রূপ ধারণ করেন।*

*সঞ্জীবনী ঔষধি নিয়ে এসে, আপনি লক্ষ্মণ'কে পুনর্জীবিত করেন। (আপনার এই অসামান্য কর্মকুশলতা দর্শনে) আনন্দিত চিত্তে শ্রীরাম আপনাকে বক্ষে জড়িয়ে ধরেন।*

*রঘুপতি আপনার অশেষ প্রশংসা করেন এবং বলেন, "তুমি ভরতেরই মতো আমার পরম প্রিয় ভ্রাতা"।


*আমি সহস্র বদনে তোমার যশ কীর্তন করি, *এই কথা বলে শ্রীরাম আপনাকে কন্ঠলগ্ন করেন।

*ব্রহ্মাদি সনকাদি মুনি নারদ সকলে তোমার 
মহিমা বর্ননা করেন।
''

## তথ্যসূত্র

বিষয়শ্রেণী:হনুমান

বিষয়শ্রেণী:হিন্দু ধর্মগ্রন্থ
বিষয়শ্রেণী:ভারতীয় মহাকাব্য
বিষয়শ্রেণী:হিন্দু সঙ্গীত
বিষয়শ্রেণী:হিন্দি কবিতা
বিষয়শ্রেণী:ভক্তি আন্দোলন
বিষয়শ্রেণী:১৬ শতাব্দীর কবিতা
পার্থ

**পার্থ** () পশ্চিম অস্ট্রেলিয়ার রাজধানী ও বৃহত্তম শহর। সোয়ান নদীর তীরে এ নগর গড়ে উঠেছে। প্রায় ১.৯৭ মিলিয়ন অধিবাসী এ নগরে বসবাস করেন। সিডনি, মেলবোর্ন ও ব্রিসবেনের পর এটি অস্ট্রেলিয়ার চতুর্থ বৃহত্তম শহর।

গুরুত্বপূর্ণ রেলসড়ক ব্যবস্থাপনার প্রেক্ষিতে বাণিজ্যিক, উৎপাদনকারী প্রতিষ্ঠান ও সাংস্কৃতিক কেন্দ্রে পরিগণিত হয়েছে। ধাতু ও ধাতব পদার্থ, পরিশোধিত পেট্রোলিয়ামজাত পণ্য, প্রক্রিয়াজাতকরণ খাদ্য, রাবার, ভবনের মালামালসহ মুদ্রিত পণ্যসামগ্রীর জন্য পার্থ বিখ্যাত।

## ইতিহাস
১৮২৯ সালে ক্যাপ্টেন জেমস স্টার্লিং এ নগরের গোড়াপত্তন করেন। সোয়ান রিভার কলোনি নামে প্রশাসনিক কেন্দ্র গড়ে তোলেন তিনি। তৎকালীন ব্রিটিশ যুদ্ধ ও উপনিবেশ সংক্রান্ত্র মন্ত্রী স্যার জর্জ মুরের পরামর্শক্রমে স্কটল্যান্ডের পার্থ এলাকার নাম অনুসারে পার্থের নামকরণ করা হয়। ১৮৫৬ সালে পার্থ নগরের মর্যাদা লাভ করে। ঊনবিংশ শতকের শেষদিকে পশ্চিম অস্ট্রেলিয়ায় স্বর্ণপ্রাপ্তির প্রেক্ষিতে নগরের জনসংখ্যা দ্রুত বৃদ্ধি পেতে থাকে। এরফলে অস্ট্রেলিয়ার পূর্বাঞ্চলীয় উপনিবেশ থেকে দলে দলে লোকের সমাগত হতে থাকে এখানে। দ্বিতীয় বিশ্বযুদ্ধে অস্ট্রেলিয়ার জড়িত থাকার প্রেক্ষিতে প্রশান্ত মহাসাগরীয় রণাঙ্গনে সাবমেরিন ঘাঁটি পরিচালিত হতো। যুদ্ধের পর ব্রিটেন, গ্রিস, ইতালি এবং যুগোস্লাভিয়া থেকে অভিবাসীদের আগমনে জনসংখ্যা বৃদ্ধি এর প্রধান কারণ হয়ে দাঁড়ায়। সাদা বালুকাময় সমুদ্র সৈকতের জন্য এ নগরের সুখ্যাতি রয়েছে। তন্মধ্যে কোটস্লো ও স্কারবোরা সমুদ্র সৈকত অন্যতম। সাঁতার কাঁটার জন্য এ সৈকতগুলো বেশ আদর্শ। রোটনেস্ট আইল্যান্ডে পর্যটকদের আকর্ষণের কেন্দ্রবিন্দু। সেখানে ছোট্ট প্রজাতির কুক্কা নামে স্তন্যপায়ী প্রাণী বসবাস করে।

## আরো দেখুন
* সিডনি
* হ্যামিল্টন হিল

## তথ্যসূত্র

## বহিঃসংযোগ

* Watch historical footage of Perth and Western Australia from the National Film and Sound Archive of Australia's collection.
* Historical photos of Perth from the State Library of Western Australia

বিষয়শ্রেণী:পার্থ, পশ্চিম অস্ট্রেলিয়া
বিষয়শ্রেণী:অস্ট্রেলিয়ার শহর
বিষয়শ্রেণী:অস্ট্রেলীয় রাজধানী শহর
জিয়াউর রহমান জিয়া

**জিয়াউর রহমান জিয়া** (জন্ম ২৭ জুন ১৯৭৫) একজন বাংলাদেশী সংগীতজ্ঞ, বেজিস্ট, গীতিকার, সুরকার, গায়ক ও স্থপতি যিনি মুলত স্বাধীন বাংলা ব্যান্ড সংগীত দল শিরোনামহীনের প্রতিষ্ঠাতা ও প্রধান সদস্য হিসেবে বিশ্বব্যাপী পরিচিত। তবে তিনি তরুন সংগীতপ্রেমীদের কাছে ***জিয়া*** নামেই সর্বাধিক পরিচিত।

## ব্যক্তিগত জীবন
জিয়া ১৯৭৫ সালের ৭ জানুয়ারি ঢাকার হলি ফ্যামিলি হাসপাতালে জন্মগ্রহণ করেন। তিনি ঢাকার নবাবপুরে শৈশব কাটান। তার পিতার নাম আব্দুর রহমান এবং মাতা মুর্শিদা রহমান। জিয়া সেন্ট গ্রেগরি স্কুল থেকে মাধ্যমিক, নটর ডেম কলেজ থেকে উচ্চ মাধ্যমিক এবং বাংলাদেশ প্রকৌশল বিশ্ববিদ্যালয় হতে স্থাপত্য বিষয়ে স্নাতক সম্পন্ন করেন। জিয়ার স্ত্রীর নাম *জলি আহমেদ*, তাদের একমাত্র কন্যা হলেন *সারিকা রেশ রহমান*।

## সংগীত জীবন
সঙ্গীতের প্রতি জিয়ার ভালোবাসা তৈরি হয় শৈশবে। কলেজ জীবনে তিনি মেটাল সঙ্গীতের একজন হার্ডকোর ফ্যান হয়ে ওঠেন এবং জনপ্রিয় ব্যান্ড মিউজিক অ্যালবাম, ভিডিও, ভিডিও লেসন সংগ্রহ করতেন। ৯০এর দশকের শুরুর দিকে তিনি গান লেখা ও সুর করা শুরু করেন এবং ১৯৯২ সালে *থ্রাশ হোল্ড* নামে থ্রাশ মেটাল ঘরণার একটি ব্যান্ড দল গড়ে তোলেন যা বেশকিছু স্টেজশোতে অংশগ্রহণ করেছিল। জিয়ার মতে, * ওই সময়ে আমারা অফ-ট্র্যাকের সংগীত চর্চা করতাম যা সে সময়ের থেকেও ছিল আধুনিক ।*
১৯৯৬ সালে জিয়া তার বন্ধু জুয়েল এবং বুলবুলকে নিয়ে প্রতিষ্ঠা করেন শিরোনামহীন এবং তুহিন যুক্ত হন ২০০০ সালের শেষের দিকে। ঢাকা বিশ্ববিদ্যালয়ের টি,এস,সি এবং বুয়েটে নিয়মিত গান আর আড্ডার মাঝে *২য় বেনসন এ্যান্ড হেজেস* তারকা অনুসন্ধান প্রোগ্রামে অংশগ্রহণ এবং সমালোচকদের প্রশংসা আর নিকটস্থদের উৎসাহে শিরোনামহীন ২০০৪ সালে তাদের প্রথম অ্যালবাম *[[জাহাজী]]* প্রকাশ করে। এরপর প্রকাশিত হয় *ইচ্ছেঘুড়ি, বন্ধ জানালা, শিরোনামহীন রবীন্দ্রনাথ এবং [[শিরোনামহীন শিরোনামহীন]]*  যথাক্রমে ২০০৬, ২০০৯, ২০১০ এবং ২০১৩ সালে।

## ডিস্কোগ্রাফি

### ব্যান্ড অ্যালবাম
* *[[জাহাজী]]* (২০০৪)
* *[[ইচ্ছে ঘুড়ি]]* (২০০৬)
* *[[বন্ধ জানালা]]* (২০০৯)
* *[[শিরোনামহীন রবীন্দ্রনাথ]]* (২০১০)
* *[[শিরোনামহীন শিরোনামহীন]]* (২০১৩)

### মিশ্র অ্যালবাম
* *স্বপ্নচূড়া ২* (২০০৬)
* *স্বপ্নচূড়া ৩* (২০০৭)
* *নিয়ন আলো স্বাগতম* (২০০৭)
* *বন্ধুতা* (২০০৮)
* *রক ১০১* (২০০৮)
* *রক ২০২* (২০০৯)
* *জয়োধ্বনি* (২০১১)
* *গর্জে উঠো বাংলাদেশ* (২০১১)

## প্রকাশনা
২০১৯ সালে অমর একুশে গ্রন্থমেলায় ‘নির্বাচিত গানকবিতা’ নামে জিয়া একটি কবিতার বই প্রকাশ করেন।

## তথ্যসূত্র

## বহিঃসংযোগ

*
*
*

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:শিরোনামহীনের সদস্য
বিষয়শ্রেণী:বাংলাদেশী প্রকৌশলী
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিরোনামহীন
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
খাম্স-পা বিদ্রোহ, ১৯৩৪

**খাম্স-পা বিদ্রোহ** ১৯৩৪ খ্রিষ্টাব্দে তিব্বতের খাম্স অঞ্চলে তিব্বত সরকারের বিরুদ্ধে সংগঠিত একটি স্থানীয় বিদ্রোহ। স্পোম-ম্দা'-ত্শাং-স্তোব-র্গ্যাস () এবং স্পোম-ম্দা'-ত্শাং-রাব-দ্গা' () নামক অভিজাত স্পোম-ম্দা'-ত্শাং পরিবারের দুই ভাই এই বিদ্রোহে খাম্স-পা জনজাতিদের নেতৃত্ব দেন।

## বিদ্রোহ সংগঠন
তিব্বতের খাম্স অঞ্চলে স্পোম-ম্দা'-ত্শাং () পরিবার একটি ধনী ও অভিজাত ব্যবসায়ী পরিবার রূপে গণ্য হত। এই পরিবারের স্পোম-ম্দা'-ত্শাং-স্তোব-র্গ্যাস () এবং স্পোম-ম্দা'-ত্শাং-রাব-দ্গা' () নামক দুই ভাই খাম্স-পা বিদ্রোহ সংগঠিত করেন। ত্রয়োদশ দলাই লামার মৃত্যুর পর তাদের পারিবারিক বন্ধু থুব-ব্স্তান-কুন-ফেল-লাকে () ক্ষমতার অলিন্দ থেকে সরিয়ে দেওয়ার কারণে তারা তিব্বত সরকারের বিরুদ্ধে এই বিদ্রোহ সংগঠিত করেন। তারা প্রথমে চামদো ও পরে লাসা আক্রমণের পরিকল্পনা করেন।

## ফলাফল
তিব্বত সরকার স্পোম-ম্দা'-ত্শাং () পরিবারের ওপর প্রথমে নিষেধাজ্ঞা জারী করে তাদের সম্পত্তি বাজেয়াপ্ত করার চেষ্টা করে, কিন্তু পরে মধ্যস্থতা করার চেষ্টা করা হয়। তিব্বতী উলের প্রধান রপ্তানিকারক এই পরিবারকে শাস্তিপ্রদান করা হলে সরকারী কোষাগারে অর্থলাভের সম্ভাবনা কমে যাওয়ার সম্ভাবনা থাকায় রফার সিদ্ধান্ত নেওয়া হয়। এই মধ্যস্থতার ফলে পরিবারটি বিদ্রোহকে আর বাড়তে না দেওয়ার সিদ্ধান্ত নেন। বিদ্রোহ বিফল হলে স্পোম-ম্দা'-ত্শাং-রাব-দ্গা' কালিম্পং পালিয়ে যান।

## তথ্যসূত্র

## আরো পড়ুন
*

বিষয়শ্রেণী:তিব্বতে বিদ্রোহ
বিষয়শ্রেণী:বিদ্রোহ
বিষয়শ্রেণী:তিব্বতের সামরিক ইতিহাস
তিতলি (২০০২-এর চলচ্চিত্র)

**তিতলি** ২০০২ সালে মুক্তিপ্রাপ্ত ঋতুপর্ণ ঘোষ পরিচালিত ভারতীয় বাংলা চলচ্চিত্র, যাতে অভিনয় করেছেন মিঠুন চক্রবর্তী, অপর্ণা সেন ও কঙ্কনা সেন শর্মা।

## গল্প
চলচ্চিত্রটি একটি কিশোরীর (কঙ্কনা সেন শর্মা) বেড়ে ওঠা, কিশোরকালীন সংবেদনশীলতা এবং মা-মেয়ে মধ্যে সম্পর্ক এবং বোঝাবুঝি নিয়ে রচিত।

## অভিনয়
*মিঠুন চক্রবর্তী - রহিত রায়
*অপর্ণা সেন - ঊর্মিলা চট্টোপাধ্যায়
*কঙ্কনা সেন শর্মা -  তিতলি (তিলোত্তমা চট্টোপাধ্যায়)
*দিপঙ্কর দে - ঊর্মিলার স্বামী

## তথ্যসূত্র

## বহিঃসংযোগ
*

বিষয়শ্রেণী:২০০২-এর চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ঋতুপর্ণ ঘোষ পরিচালিত চলচ্চিত্র
বিষয়শ্রেণী:২০০২-এর নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
শুভ মহরৎ

***শুভ মহরৎ*** ২০০৩ সালের ঋতুপর্ণ ঘোষ পরিচালিত ভারতের জাতীয় পুরস্কার প্রাপ্ত বাংলা থ্রিলার চলচ্চিত্র। ব্রিটিশ রহস্যকাহিনি লেখক আগাথা ক্রিস্টি-র *[[:en:The Mirror Crack'd from Side to Side|The Mirror Crack'd from Side to Side]]* গল্প অবলম্বনে এটি চিত্রায়িত।

## গল্প
এককালের সুপারস্টার পদ্মিনী চৌধুরী (*শর্মিলা ঠাকুর*) কুড়ি বছর পর কলকাতা ফিরে এসেছেন মুভি প্রযোজনা করবেন বলে। অন্য সব সাংবাদিকের মতো মল্লিকাও (*নন্দিতা দাস*) গিয়েছিল সেই নিউজ কভার করতে। সেখানে তার আলাপ হলো তরুন এক সাংবাদিক জোজোর সঙ্গে। কিন্তু ছবির মহরতের দিনই মারা পড়লেন অভিনেত্রী কাকলি (কল্যাণী মণ্ডল)। তদন্তের ভার নিলেন তরুন পুলিশ অফিসার অরিন্দম (টোটা)। এই মৃত্যু যে স্বাভাবিক নয় তা স্টুডিওর অন্য একটি মেয়ে জানতো। ঘটনাচক্রে সেও খুন হয়ে যায়। মল্লিকা আর জোজো (অনিন্দ্য) নানান সংবাদ সংগ্রহ করতে থাকে আর সেগুলি শুনে শুনে ঘরে বসে গল্পোচ্ছলে কেসটা সমাধান করতে শুরু করলেন মল্লিকার রাঙা পিসিমা (*রাখী গুলজার*)। তিনি বুঝতে পারেন অতীতের কোনো ঘটনার প্রতিহিংসা লুকিয়ে আছে খুনের পেছনে।

## অভিনয়
* শর্মিলা ঠাকুর - পদ্মিনী চৌধুরী
* রাখী - রাঙা পিসিমা
* নন্দিতা দাস - মল্লিকা সেন
* সুমন্ত মুখোপাধ্যায় - সম্বিত রায়
* কল্যাণী মণ্ডল - কাকলি
* টোটা রায়চৌধুরী - অরিন্দম
* অনিন্দ্য চট্টোপাধ্যায় - জোজো

## পুরস্কার
* ২০০৩ - জাতীয় চলচ্চিত্র পুরস্কার (শ্রেষ্ঠ সহ-অভিনেত্রী) রাখী
* ২০০৩ - জাতীয় চলচ্চিত্র পুরস্কার (শ্রেষ্ঠ চলচ্চিত্র) বাংলা

## তথ্যসূত্র

## বহিঃসংযোগ
*

বিষয়শ্রেণী:২০০৩-এর চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ঋতুপর্ণ ঘোষ পরিচালিত চলচ্চিত্র
বিষয়শ্রেণী:২০০০-এর দশকের অপরাধ নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:ভারতীয় অপরাধমূলক নাট্য চলচ্চিত্র
টেইলর হাইওয়ে

**টেইলর হাইওয়ে** (; ক্রমিকভাবে **আলাস্কা রুট ৫**) হল ইউএস প্রদেশ আলাস্কার একটি হাইওয়ে যা টেটলিন জংশন থেকে প্রায় ১৬০ মাইল (২৫৮&nbsp;কিমি), আলাস্কা হতে ১১ মাইল (১৭&nbsp;কিমি) দক্ষিণে আলাস্কা হাইওয়ে থেকে ঈগল এর দিকে অবস্থিত।

## পথের বর্ণনা

হাইওয়ের প্রথম  রাস্তা পিচঢালা, বাকিটুকু নুড়িঢালা। এই হাইওয়েটি অক্টোবর থেকে এপ্রিল পর্যন্ত অটোমোবাইল এর জন্য উন্মুক্ত থাকে, কিন্তু শীতকালে কেবল স্নোমোবাইল চলে। হাইওয়ের নিকটে চল্লিশমাইল জুড়ে বড় বলগাহরিণের দল ভ্রমণ করে। এই হাইওয়ে ফোর্টিমাইল রিভার জুড়ে জাতীয় বন্য এবং সুদৃশ্য নদীতে প্রবেশ করার সুযোগ করে দেয়।

## ইতিহাস
ঈগল, ঐতিহাসিক ফোর্টিমাইল মাইনিং ডিস্ট্রিক্ট এবং চিকেন প্রবেশের জন্য ১৯৫৩ সালে এটিকে নির্মাণ করা হয়। এটি টেটলিন থেকে জ্যাক ওয়েড জংশনে টপ অব দ্য ওয়ার্ল্ড হাইওয়ের  সাথে যুক্ত হয়, বছরের বিভিন্ন সময়ে ডাউসন সিটি, ইউকুন-এ প্রবেশপথ খোলার জন্য। জ্যাক ওয়েড জংশন থেকে ডাউসন সিটি পর্যন্ত দূরত্ব এর ।

## গুরুত্বপূর্ণ ছেদসমূহ

## আরো দেখুন
* আলাস্কার রুটসমূহের তালিকা

## তথ্যসূত্র

## বহিঃসংযোগ

* জমি ব্যবস্থাপনা দপ্তরঃ টেইলর হাইওয়ে (ইংরেজি)
* ওয়েবসাইট ভন চিকেন, আলাস্কা (ইংরেজি)
* ঈগল ঐতিহাসিক সোসাইটি ও জাদুঘর (ইংরেজি)

বিষয়শ্রেণী:আলাস্কার প্রাদেশিক হাইওয়ে
বিষয়শ্রেণী:আলাস্কার দক্ষিণ-পূর্ব হাইওয়ে
বিষয়শ্রেণী:আলাস্কার হাইওয়ে
শ্রীমন্ত শঙ্করদেব পুরস্কার

**শ্রীমন্ত শঙ্করদেব পুরস্কার** অসম সরকার দ্বারা  সাহিত্য, কলা, সংস্কৃতি, সাংবাদিকতা ইত্যাদি ক্ষেত্রে জাতীয় ও আন্তর্জাতিক খ্যাতি সম্পন্ন ব্যক্তিদেরকে প্রদত্ত পুরস্কার। শ্রীমন্ত শঙ্করদেব নামাঙ্কিত এই পুরস্কার ১৯৮৬ খ্রিষ্টাব্দ থেকে চালু হয়। পুরস্কার হিসেবে শংসাপত্র, নগদ অর্থ এবং সোনার পদক প্রদান ক্রা হয়। ১৯৯৭ খ্রিষ্টাব্দের পর থেকে নগদ অর্থ এক লক্ষ টাকা থেকে বৃদ্ধি করে তিন লক্ষ টাকা করা হয়েছে।

## পুরস্কার প্রাপকদের তালিকা

## তথ্য সংগ্ৰহ

বিষয়শ্রেণী:অসমীয়া সাহিত্য পুরস্কার
প্রবীণা শইকীয়া পুরস্কার

**প্রবীণা শ‍ইকীয়া পুরস্কার** অসম লেখিকা সংস্থার উদ্যোগে ও প্রবীণা শইকীয়ার স্বামী চন্দ্রপ্রসাদ শইকীয়ার সহযোগিতায় অসমের বিশিষ্ট লেখিকা প্রবীণা শ‍ইকীয়ার স্মৃতিতে মহিলা সাহিত্যিককে এই পুরস্কার প্রদান করা হয়ে থাকে। ১৯৯৯ খ্রিষ্টাব্দ থেকে চালু হওয়া এই পুরস্কারে নগদ ১০,০০০ টাকা, একটি প্রশস্তি পত্র ও ফলক প্রদান করা হয়।

## পুরস্কার প্রাপকদের তালিকা

## তথ্যসূত্র

বিষয়শ্রেণী:অসমীয়া সাহিত্য পুরস্কার
আসামের রাজ্য প্রতীকসমূহ

থাম্ব|ভারতে আসামের অবস্থিতি
আসাম সরকার দ্বারা স্বীকৃত সরকারি প্ৰতীকসমূহ তালিকাভুক্ত করা হল:-

## প্রতীক

## তথ্যসূত্র

* State symbols of Assam

বিষয়শ্রেণী:আসাম
বিষয়শ্রেণী:আসাম সম্পর্কিত তালিকা
বিষয়শ্রেণী:আসাম সরকার
শিরোনামহীনের ডিস্কোগ্রাফি

বাংলা রক ব্যান্ড শিরোনামহীনের ডিস্কোগ্রাফি, পাঁচটি স্টুডিও অ্যালবাম, সাটি মিশ্র-অ্যালবাম, দু্ইটি চলচ্চিত্রের স্কোর এবং পাঁচটি একক গানের সমন্বয়ে গঠিত।

১৯৯৬ সালে গঠিত, শিরোনামহীন ব্যান্ড প্রাথমিকভাবে তাদের প্রোগ্রেসিভ রক সঙ্গীতর জন্যে বাংলা রক সঙ্গীতে স্বীকৃতি অর্জন করে।

## অ্যালবাম
### স্টুডিও অ্যালবাম

### লাইভ অ্যালবাম

### মিশ্র-অ্যালবাম

### একক

### চলচ্চিত্রের স্কোর

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট 
* 
* 


বিষয়শ্রেণী:রক সঙ্গীত দলের ডিস্কোগ্রাফি
ভারতের রাজ্য প্রতীকের তালিকা

**ভারতের রাজ্য ও কেন্দ্রশাসিত অঞ্চলসমূহের প্রতীকের** চিত্র নিম্নে দেওয়া হল

## রাজ্য

## কেন্দ্রশাসিত অঞ্চল

## স্বায়ত্তশাসিত প্রশাসনিক বিভাগ
ভারতের সংবিধানের ষষ্ঠ তফসিল দ্বারা প্রতিষ্ঠিত কিছু কিছু স্বায়ত্তশাসিত প্রশাসনিক বিভাগ তাদের নিজস্ব প্রতীক গ্রহণ করেছেন।

*
বিষয়শ্রেণী:ভারতের রাজ্য ও কেন্দ্রশাসিত অঞ্চল সম্পর্কিত তালিকা
বাংলাদেশ শিশু একাডেমি

**বাংলাদেশ শিশু একাডেমি** বা **শিশু একাডেমি** বাংলাদেশের শিশুদের জন্য প্রতিষ্ঠিত জাতীয় একাডেমি বা প্রতিষ্ঠান। এটি শিশুদের প্রতিভা বিকাশ, সাংস্কৃতিক উন্নয়ন, প্রচার এবং পৃষ্ঠপোষকতার জন্য ১৯৭৬ সালে প্রতিষ্ঠিত হয়। এর প্রতিষ্ঠাতা সাবেক রাষ্ট্রপতি জিয়াউর রহমান। এটি মহিলা ও শিশু বিষয়ক মন্ত্রণালয়ের অধীন একটি প্রতিষ্ঠান।

## চেয়ারপারসনদের তালিকা

* জোবেদা খানম
* জুবাইদা গুলশান আরা
* শেখ আবদুল আহাদ
* সেলিনা হোসেন (২৩ এপ্রিল, ২০১৪ – )
* লাকি ইনাম (২৫ সেপ্টেম্বর, ২০১৯ – বর্তমান)

## কার্যক্রম
### কার্যালয়
বাংলাদেশের ৬৪টি জেলায় এবং ৬টি উপজেলায় (কেশবপুর, কুলাউড়া, বাবুগঞ্জ, মিঠাপুকুর, পরশুরাম, শ্রীনগর) শিশু একাডেমির কার্যালয় রয়েছে। এসকল কার্যালয়ে শিশুদের সাংস্কৃতিক প্রশিক্ষণ দেওয়ার পাশাপাশি বিভিন্ন সাংস্কৃতিক কার্যক্রম পরিচালিত হয়।

### লক্ষ্য ও উদ্দেশ্য
বাংলাদেশ শিশু একাডেমির লক্ষ্য ও উদ্দেশ্যগুলো হলোঃ
* জাতীয় জীবনের সকল ক্ষেত্রে শিশুদের সচেতনতা বৃদ্ধির লক্ষ্যে কাজ করা;
* শিশুদের জন্য কারিগরী ও বৃত্তিমূলক প্রশিক্ষণের ব্যবস্থা করা;
* অর্থনৈতিক স্বাবলম্বিতা অর্জনে শিশুদের সহায়তা করা;
* শিশুদের আইনগত অধিকার রক্ষার্থে সাহায্য করা;
* শিশুদের কল্যাণে নিয়োজিত সরকারি ও বেসরকারি, দেশী বিদেশী প্রতিষ্ঠানের সাথে যোগাযোগ স্থাপন করা ও সহযোগিতা করা;
* জাতীয় উন্নয়ন কর্মকাণ্ডে শিশুদেরকে সম্পৃক্ত করার জন্য উদ্যোগ গ্রহণ করা;
* সমবায় সমিতি গঠন ও কুটির শিল্প স্থাপনে শিশুদেরকে উৎসাহিত করা;
* ক্রীড়া ও সাংস্কৃতিক ক্ষেত্রে শিশুদের অংশগ্রহণের সুযোগ সৃষ্টি করা;
* শিশুদের স্বার্থ সংশ্লিষ্ট বিভিন্ন সম্মেলন, সেমিনার ও কর্মশালার ব্যবস্থা করা।

### প্রকাশনা
শিশু একাডেমী কর্তৃক বিভিন্ন শিশুতোষ সাহিত্যগ্রন্থ ও মুক্তিযুদ্ধ বিষয়ক গ্রন্থ প্রকাশ করা হয়। তাছাড়া, শিশু একাডেমি ''শিশু'' পত্রিকার প্রকাশক।

## পুরস্কার
* অগ্রণী ব্যাংক শিশু একাডেমী শিশুসাহিত্য পুরস্কার
* বাংলাদেশ শিশুসাহিত্য একাডেমি সম্মাননা

## আরও দেখুন
* বাংলাদেশের সংস্কৃতি
* বাংলা একাডেমী
* বাংলাদেশ শিল্পকলা একাডেমী

## তথ্যসূত্র

## বহিঃসংযোগ
*
*

বিষয়শ্রেণী:১৯৭৬-এ বাংলাদেশে প্রতিষ্ঠিত
বিষয়শ্রেণী:বাংলাদেশের সাংস্কৃতিক প্রতিষ্ঠান
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশ ভিত্তিক সাংস্কৃতিক সংগঠন
বিষয়শ্রেণী:১৯৭৬-এ প্রতিষ্ঠিত সরকারি সংস্থা
বিষয়শ্রেণী:বাংলাদেশের বেসামরিক পুরস্কার ও সম্মাননা
জিঙ্ক পাইরোফসফেট

**জিঙ্ক পাইরোফসফেট** (Zn2P2O7) একটি আয়নিক অজৈব রাসায়নিক যৌগ, যা Zn2+ ক্যাটয়ন এবং পাইরোফসফেট অ্যানায়ন দ্বারা গঠিত। দস্তার ওজন পরিমাপ-সংক্রান্ত বিশ্লেষণে এটি দরকারী।

## তথ্যসূত্র

বিষয়শ্রেণী:জিঙ্ক যৌগ
বিষয়শ্রেণী:পাইরোফসফেট‎
আল্লামা ইকবাল আন্তর্জাতিক বিমানবন্দর

**আল্লামা ইকবাল আন্তর্জাতিক বিমানবন্দর** () পাকিস্তানের দ্বিতীয় বৃহত্তম বেসামরিক বিমানবন্দর। এটি পাকিস্তানের পাঞ্জাব প্রদেশের রাজধানী লাহোরে অবস্থিত।
এই বিমানবন্দরটি মূলত **লাহোর আন্তর্জাতিক বিমানবন্দর** নামে পরিচিত। তবে ২০০৩ সালে নতুন টার্মিনাল ভবন নির্মাণের পর ইসলামী কবি-দার্শনিক এবং পাকিস্তান রাষ্ট্রের স্বপ্নদ্রষ্টা আল্লামা ইকবালের নাম অনুসারে বিমানবন্দরটির নতুন নামকরণ করা হয়।

এই বিমানবন্দরে বর্তমানে তিনটি টার্মিনাল রয়েছে; এগুলো হলো আল্লামা ইকবাল টার্মিনাল, হজ্ব টারমিলান এবং কার্গো টার্মিনাল। শহরের কেন্দ্র হতে বিমানবন্দরটি ১৫ কিলোমিটার দূরত্বে অবস্থিত। ২০০৯ সালে মোট ৩,১৯২,৯০৪ জন যাত্রী এই বিন্মানবন্দর দিয়ে ভ্রমণ করেন, যার ফলে এটি পাকিস্তানের ২য় ব্যস্ততম বিমানবন্দরে পরিনত হয়েছে।

## ইতিহাস
পাকিস্তান সৃষ্টির সময়, **ওয়ালটন বিমানবন্দর** লাহোরের প্রধান বিমানবন্দর হিসেবে ব্যবহৃত হতো। পাকিস্তান ইন্টারন্যাশনাল এয়ারলাইন্স (পিআইএ) বোয়িং ৭২০এস এর মতো বড় বিমান তাদের বহরে সংযোজন করলে তা নিয়ন্ত্রণ করা ওয়ালটন বিমানবন্দরের জন্য কঠিন হয়ে পরে। তখন পাকিস্তান সরকার একটি সম্পূর্ণ নতুন বিমানবন্দর তৈরীর সিদ্ধান্ত নেয়, যা ১৯৬২ সালে লাহোর বিমানবন্দর নামে যাত্রা শুরু করে। এই বিমানবন্দরটি বোয়িং ৭৪৭ এর মতো বড় বিমান বহনের উপযোগী।

### পরিসংখ্যান

## তথ্যসূত্র

## বহিঃসংযোগ

* Allama Iqbal International Airport
* http://www.airport-technology.com/projects/lahore/
* 
* 
* 

বিষয়শ্রেণী:পাকিস্তানের বিমানবন্দর
বিষয়শ্রেণী:পাঞ্জাব,পাকিস্তান এর বিমানবন্দর
বিষয়শ্রেণী:লাহোর
বিষয়শ্রেণী:১৯৬২-এ পাকিস্তানে প্রতিষ্ঠিত
বিষয়শ্রেণী:১৯৬২-এ প্রতিষ্ঠিত বিমানবন্দর
মুহাম্মদ আখতার

**মুহাম্মদ আখতার** ১৯৭১ সালের বাংলাদেশের মুক্তিযুদ্ধে শহীদ বুদ্ধিজীবিদের একজন।  নিজগৃহে মুক্তিযোদ্ধাদের আশ্রয় দেয়ার কারণে তিনি রাজাকার-আলবদরদের রোষানলে পড়েন। সত্তরের
দশকে তখনকার পূর্ব পাকিস্তানে ললনা নামে নারীদের একটি
সাপ্তাহিক পত্রিকা প্রচলিত ছিল। মুহাম্মদ আখতার ছিলেন এই পত্রিকার কর্মাধ্যক্ষ।

## জন্ম ও কর্মজীবন
মুহাম্মদ
আখতারের জন্ম টাঙ্গাইলের ধনবাড়ি গ্রামে ১৯৪০ সালের ১৯ জানুয়ারি। বাবা
হাফেজ মীর মো. হাসান। ১৯৫৭ সালে তার স্কুলশিক্ষা সম্পন্ন হয় টাঙ্গাইলে। এরপর
ময়মনসিংহের আনন্দমোহন কলেজে তিনি কিছুদিন
পড়াশোনা করেন। ষাট
দশকের মাঝামাঝি ঢাকায় এসে তিনি
সাংবাদিকতা, বিশেষ করে মুদ্রণশিল্পের
সঙ্গে ঘনিষ্ঠভাবে যুক্ত হন।এরপরে যোগ দেন দৈনিক ইত্তেফাকে, সংশোধনী বিভাগে। বাংলা বর্ণমালার সংস্কার নিয়ে বেশ কয়েকটি নিবন্ধ লেখেন তিনি।
তিনি রেডিও পাকিস্তানের এলান
পত্রিকার প্রকাশনার সঙ্গে যুক্ত হন। পরে
তিনি ইস্টার্ন প্রিন্টিং অ্যান্ড প্যাকেজেস লিমিটেডে যোগ দেন।
এখান থেকেই প্রকাশিত হতো
সাপ্তাহিক ললনা।

## মুক্তিযুদ্ধে ভূমিকা
মুহাম্মদ আখতার ঢাকার পুরানা পল্টনের একটি বাড়িতে বসবাস করতেন। সেখান থেকে পৃথিবী নামে একটি পত্রিকা প্রকাশনা করতেন তিনি। যদিও মুক্তিযুদ্ধে পত্রিকাটির স্বাধীনতাবিরোধী ভূমিকা ছিল। পত্রিকার সঙ্গে জড়িত বেশির ভাগ ছিল পাকিস্তান সেনাবাহিনীর সহযোগী আলবদর বাহিনীর সদস্য। মুক্তিযুদ্ধের সময় তার বাসায় মুক্তিযোদ্ধারা আশ্রয় নিতেন। অনেককে তিনি প্রথমে নিজের বাসায় রেখে পরে কুমিল্লার রামচন্দ্রপুরের পথে আগরতলা যাবার পথ-ঘাট চিনিয়ে দিতেন। একাত্তরের ১৪ ডিসেম্বর প্রগতিশীল ও স্বাধীনতাপ্রিয় মুহাম্মদ আখতারকে তার বাসা থেকে আলবদররা ধরে নিয়ে যায়। ১৮ ডিসেম্বর রায়ের বাজার বধ্যভূমিতে আরও অনেকের সঙ্গে তার বিকৃত মরদেহ পাওয়া যায়।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
উইকিপিডিয়া সম্প্রদায়

**উইকিপিডিয়া সম্প্রদায়** হল মুক্ত অনলাইন বিশ্বকোষ উইকিপিডিয়ার স্বেচ্ছাসেবকদের সম্প্রদায়। উইকিপিডিয়ার প্রত্যেক স্বেচ্ছাসেবককে **উইকিপিডিয়ান** বলা হয়ে থাকে। অক্সফোর্ড ইংরেজি অভিধানে ২০১২ সালের আগস্টে ‘উইকিপিডিয়ান’ শব্দটি অন্তর্ভুক্ত হয়।
 
প্রায় সব উইকিপিডিয়ান স্বেচ্ছাসেবী হিসেবে কাজ করে। উইকিপিডিয়ার শুরু থেকে উইকিপিডিয়ানদের সংখ্যা ক্রমেই বেড়ে চলেছে। সাম্প্রতিককালে উইকিপিডিয়ান ইন রেসিডেন্স নামের বিশেষ ধরনের উইকিপিডিয়ানের উদ্ভব হয়েছে। উইকিপিডিয়ান ইন রেসিডেন্স-রা বিভিন্ন সরকারি বা বেসরকারি সংস্থা বা প্রতিষ্ঠানে, প্রাতিষ্ঠানিক পর্যায়ে ঐ সংস্থা ও উইকিমিডিয়া প্রকল্পসমূহের মাঝে সংযোগ সাধনে কাজ করে। বিভিন্ন শিক্ষা প্রতিষ্ঠানে শিক্ষার্থীদেরকে বাড়ির কাজ হিসেবে কোন নির্দিষ্ট বিষয়ের উপর উইকিপিডিয়া সম্পাদনা করতে দেয়া হয়। অর্থের বিনিময়ে উইকিপিডিয়া সম্পাদনা বিষয়ে সাম্প্রতিককালে অভিযোগ উঠেছে এবং এই ব্যাপারে উইকিমিডিয়া ফাউন্ডেশন হস্তক্ষেপও করেছে।

## সম্প্রদায়ের আকার
উইকিপিডিয়া শুরুর প্রথম দিকে উইকিপিডিয়ানদের সংখ্যা বৃদ্ধির হার ছিল বেশি। কিন্তু ২০০৯ নাগাদ এই বৃদ্ধি হার কমে যায়। ২০১১ সালের নভেম্বরে উইকিপিডিয়ার সকল ভাষার সংস্করণে বিশ্বব্যাপী মোট ৩১.৭ মিলিয়ন নিবন্ধনকৃত অ্যাকাউন্ট ছিল। এর মধ্যে ২৭০০০০ অ্যাকাউন্ট সক্রিয় ছিল। ২০০৮ সালে লেখক ও বক্তা ক্লে শার্কি এবং কম্পিউটার বিজ্ঞানী মার্টিন ভাটেনবার্গ এক গবেষণায় দেখান যে সমগ্র উইকিপিডিয়া তৈরিতে ১০০ মিলিয়ন কর্মঘণ্টা ব্যয় হয়েছে। ২০১৩ সালের অক্টোবর নাগাদ, উইকিপিডিয়া সম্প্রদায় ২০০৭ সালের পর এক-তৃতীয়াংশ হ্রাস পায়। বর্তমানে প্রায় ৩১০০০ সম্পাদক উইকিপিডিয়াতে সক্রিয়। সংখ্যায় কম হলেও এই উইকিপিডিয়া সম্প্রদায় উইকিপিডিয়া প্রকল্পে নতুন নিবন্ধ তৈরি এবং নিবন্ধের উন্নয়নে কাজ করছে। সক্রিয় সম্পাদকদের মধ্যে অর্ধেকই প্রতিদিন গড়ে এক ঘণ্টা সম্পাদনায় ব্যয় করে, এবং এক-পঞ্চমাংশ প্রতিদিন গড়ে তিন ঘণ্টারও বেশি সম্পাদনায় ব্যয় করে।

## সমালোচনা
উইকিপিডিয়াকে অনেকেই সমালোচনা করেছেন। মার্কিন সাংবাদিক সিগেনথালেরকে নিয়ে লিখা বিভ্রান্তিকর নিবন্ধ এবং উইকিপিডিয়ান এসজে-এর নিজের সম্পর্কে মিথ্যা তথ্য প্রদানের ঘটনাসহ আরো বেশ কিছু ঘটনার জন্যে গণমাধ্যমে বিশ্বকোষ হিসেবে উইকিপিডিয়ার উপযোগিতা নিয়ে সমালোচনা হয়েছে। সমালোচনার মধ্যে উল্লেখযোগ্য বিষয়গুলি হল উইকিপিডিয়ানদের পরিচয়হীনতা, নতুন উইকিপিডিয়ানদের প্রতি ব্যবহার, উইকিপিডিয়া প্রশাসকদের ক্ষমতার অপব্যবহার, উইকিপিডিয়া সম্প্রদায়ে পক্ষপাতিত্ব বিশেষ করে লিঙ্গ অসমতা এবং নারী উইকিপিডিয়ানের স্বল্পতা, উইকিপিডিয়ার প্রকল্পের সহ-প্রতিষ্ঠাতা জিমি ওয়েলসের ভূমিকা। এছাড়া অর্থের বিনিময়ে উইকিপিডিয়া সম্পাদনা নিয়েও সমালোচনা হয়েছে। এক্ষেত্রে উইকিমিডিয়া ফাউন্ডেশন হস্তক্ষেপ করেছে। উইকিপিডিয়া তার নিবন্ধসমূহে ধ্বংসপ্রবণতা রোধে উইকিপিডিয়া সম্প্রদায়ের উপর নির্ভর করে। উইকিপিডিয়ান থেরেসা নটের মতে, “অধিক ধ্বংসপ্রবণতা ঘটলে তা নিয়ন্ত্রণ করা কঠিন হয়ে পড়ে। কিন্তু ধ্বংসপ্রবণ সম্পাদনাকারীর তুলনায় যারা ধ্বংসপ্রবণ সম্পাদনকারী নয়, তাদের সংখ্যা অনেক বেশি"। প্রতি বছর এপ্রিল ফুল দিবসে উইকিপিডিয়া সম্প্রদায় উইকিপিডিয়াতে সম্ভাব্য ধ্বংসপ্রবণতা রোধে বিশেষভাবে সতর্ক থাকে।

## তথ্যসূত্র

## বহিঃসংযোগ

* 'উইকিপিডিয়ান' শব্দের সংজ্ঞা  - অক্সফোর্ড ইংরেজি অভিধান
* "Analyzing the Creative Editing Behavior of Wikipedia Editors Through Dynamic Social Network Analysis" 

বিষয়শ্রেণী:উইকিপিডিয়া
বিষয়শ্রেণী:ভার্চুয়াল সম্প্রদায়